**Referat fra FAU-møte 07.02.2024**

**Tilstede:**

Per Tore (Rektor) og Eirik (FAU-leder)

1. Klasse: Trine (1A) og Espen (1B)
2. Klasse: Heidi (2A) og Marius (2B)
3. Klasse: Veronica (3A), Espen (3B)
4. Klasse: Hilde (4A) og Tordis (4B)
5. Klasse: Espen (stedfortreder for Christine) (5A), Torbjørn (5B)
6. Klasse: Sigbjørn (6A), Bjørn (6B)
7. Klasse: Lydia (7A) og Kjersti (7B)

**Referent:**

* Veronica

**Informasjon fra rektor:**

* **Elevrådet:** Mange aktiviteter på gang: fargerik fredag, kosefredag og karneval. Har trivselsledere ute i friminuttene.
* **Ansatte:** Skolen gjennomfører ståstedsanalyse hvert 3. år. Basert på resultatene i denne ønsker skoleledelsen å lage standarder for hvordan vi jobber på Kvaleberg skole og hvordan samarbeidet mellom skole og hjem være. Dette skal bidra til bedre felles forståelse på tvers av hvordan vi gjør det her (kulturelt) og enklere onboarding av nyansatte.
* **Planlegger neste skoleår:** Det kommer et stort 1. trinn til høsten og det er lyst ut flere stillinger.
* **Elevundersøkelsen:** Kvaleberg skole gjennomfører elevundersøkelse hvert år på 5., 6. og 7. trinn for å se trend fra år til år. Basert på resultatene jobber skolen med tiltak på eksempelvis mobbing og graver dypere for å forstå. Mobbing er ikke et stort problem på skolen generelt (ligger på 9,5% mot et gjennomsnitt på 12,5% i kommunen), men så lenge det er mer enn 0, så velger skolen å jobbe med dette under arbeidstittelen ‘Trygt og godt skolemiljø’. Jobber også med faglighet og motivasjon.
* **Informasjon:** Mye informasjon har forsvunnet fra skolens hjemmeside ettersom den bygges opp litt annerledes. Ressursperm og annet vil bli lagt ut igjen.
* **Chromebook:** Flere foreldre melder inn bekymringer knyttet til innhold elevene har tilgang på via Chromebook. Dette er tatt opp i Samarbeidsutvalget (SU) og meldt videre til kommunalt foreldreutvalg. Presentasjon fra kommunen viser at det er flere filter på Chromebook enn det som var forståelsen fra FAU. IKT-veileder på skolen vil bidra til å informere mer på foreldremøter rundt hvordan Chromebook er satt opp. Rektor vil i tillegg informere mer om hvordan Chromebook brukes på skolen. Skolen vil også bli strengere i sine retningslinjer.
* **Mobil på skolen:** Foreldregruppene i de respektive klassene bør snakke om mobil på skolen. Grunnskolen er mobilfri, så dersom en elev har behov for å ha med mobil på skolen, så skal denne ligge avslått i sekken frem til skoledagen er slutt, det samme gjelder klokker som kan brukes til å ringe og ta bilder med. Rektor oppfordrer i denne sammenheng også FAU til å ta opp problematikken rundt sosiale medier i de respektive foreldregruppene. Det er veldig mange elever som har tilgang til sosiale medier selv om de ikke er gamle nok. Foreldregruppene i de ulike klassene bør ta opp dette. Barnevakten sine retningslinjer og anbefalinger kan brukes som grunnlag i disse diskusjonene.
	+ Aksjon (alle): Alle klassekontakt-grupper diskuterer dette for sin klasse og kommer tilbake til FAU med en tilbakemelding. Hvilke tanker har klassene? Er det ønskelig med retningslinjer fra skolen/FAU?
* **Skoletur til Vier:** Tradisjonelt har opplegget vært slik at lærere står for faglig opplegg på dagen, foreldre tar over på kveld og natt.
	+ Det blir nå satt som et kompetansemål i læringsplanen at elever i 7. klasse skal ha en naturovernatting med skolen. Skolen jobber nå med å se på hvordan dette skal legges til rette for. Kanskje det skal kombineres med Vier-turen. Dette kommer FAU tilbake til.

**Saker i FAU**

* **Ressursteam:** Skolen har møte med ressursteamet annenhver uke. Her blir det tatt opp enkeltsaker og systemsaker. Saker i ressursteamet blir meldt inn fra lærere/skolens ledelse. Foreldre tar opp eventuelle utfordringer med lærere.
	+ Aksjon (Eirik):Bør informeres om til alle foreldre
* **Vigilo:** KFU har laget gode beskrivelser av hvordan en kan bruke Vigilo. Dette vil bli lagt ut på hjemmesiden til Kvaleberg skole.
* **Storforeldremøte:** Bra gjennomført. God oppslutning, 60-70 personer. God informasjon i forkant på ukeplaner og melding fra Vigilo i rektor.
* **Rollebeskrivelse klassekontakt**: Behov for en mer konkret beskrivelse enn den som ligger i ressurspermen idag.
	+ Aksjon (Hilde): Se på beskrivelser og lage en mer konkret beskrivelse.
* **Innsamling klassekasse:** Anbefaler å samle inn ved alle anledninger. Eksempelvis ved gave til lærere o.l. så kan en oppfordre til å vippse i den anledning. Det er ofte enklere å samle inn til spesifikke anledninger enn på generelt grunnlag.
* **Skjermfri uke:** Dette organiseres/tilrettelegges årlig av FAU. Pleier å være i mai. Arbeidsoppgaver: Ta kontakt med ulike aktivitetssteder for å høre om mulighet for gratis eller rabattert inngang. Lager klippekort slik at alle aktiviteter gjelder én gang (trykkes av Meling). Eks: Bowling, Trampolinepark, Museer, Fellesaktivitet én dag for klassen. Må koordineres med rektor ift dato.
	+ Utnevnt komité fra FAU: Espen, Trine, Tordis og Eirik
* **Søknad om legater:** Torbjørn og Christine tar ansvar for å søke om legater generelt. Tips om Sparebanken Vest, SR-bank og nærmiljøtilskudd fra kommunen.
* **Trafikkvakter:** Fungerer bra. Oppfordrer alle til å følge Facebook-gruppen: ‘Ja til tryggere trafikk rundt Kvaleberg skole’. NB! Som trafikkvakt skal man ikke følge ungene over, men observere og se at ungene går over på en trygg måte.
* **17. mai:** 4. klasse arrangerer leker på 17. mai. 1. klasse koster skolegården dagen før. 6. klasse heiser flagg og bærer flagg foran korpset i toget (4 stk).
* **Disco 5.-7. klasse:** Datoen blir 18. mars 18-20 på Gausel bydelshus. Besluttet i FAU at fra og med i år får 7. klasse (som arrangerer) alle inntektene. Det samme vil gjelde fremover.
* **Bruk av IT-utstyr i skolen:** Bør utnevne en person i FAU som kan være i lead på dette temaet. FAU-medlemmene fikk noe betenkningstid ift denne oppgaven.
* **Årshjul ift aktuelle tema vi bør snakke om i foreldregruppene:** Forslag om å legge til rette for at vi snakker om ulike temaer gjennom året. Vi må diskutere hva som er formålet.
	+ Aksjon (Eirik): Følger opp denne i neste møte.

**Informasjon fra økonomisjef i FAU**

* **Utlegg:** Alle utlegg sendes til Christine Berg for refusjon.
* **Klassekasser:** Alle klasser har en klassekasse med tilknyttet vipps. Denne brukes til gaver og arrangementer/klasseturer.
* **Status klassekasser:**
	+ 1. klasse: ca. 4.000 kr
	+ 2. klasse: ca. 6.000 kr
	+ 3. klasse: ca. 7.000 kr
	+ 4. klasse: ca. 12.000 kr
	+ 5. klasse: ca. 9.000 kr
	+ 6. klasse: ca. 12.000 kr
	+ 7. klasse: ca. 22.000 kr

**Generelle oppfordringer til FAU-medlemmene før neste møte:**

* **Forberedelse til FAU-møte:** Alle FAU-representanter bør avstemme med klassekontakter og foreldre om de har noen saker som bør tas opp i FAU (Alle FAU-medlemmer)
* **FUG:** Alle FAU-representanter bør lese på hjemmesiden til FUG (Foreldreutvalget for grunnopplæringen) for å forstå bedre hva FAU er og hvordan samarbeidet mellom hjem som skole kan styrkes (Alle FAU-medlemmer)

**Konkrete aksjoner fra møtet:**

* **Sosiale medier:** Alle klassekontakt-grupper diskuterer for sin klasse og kommer tilbake til FAU med tilbakemelding (Alle)
* **Ressursteam:** Be rektor om å gi informasjon om skolens ressursteam til foreldre, enten via FAU/Klassekontakter eller direkte til alle foreldre (Eirik)
* **Rollebeskrivelse klassekontakt:** Utarbeide rollebeskrivelse med mandat for klassekontakt (Hilde)
* **Skjermfri uke:** Utnevnt komité setter dato (uke) sammen med rektor og begynner planleggingen (Espen)
* **Årshjul aktuelle temaer:** Ta opp dette i neste FAU-møte (Eirik)

**Dato for neste møte:**

Onsdag 10. april